钦定古今图书集成/明伦汇编/闺媛典/第024卷 > 陈质妻丁氏
## 钦定古今图书集成/明伦汇编/闺媛典/第024卷 > 陈质妻丁氏

按《苏州府志》：“丁氏，晋公谓之妹，陈质妻，博士之奇母
也。谓欲官二甥，丁固辞，俾自学，以德进。谓竦然称叹。
之奇兄弟继登科，封长安县君。胡瑗著《丁氏贤惠录》，
苏舜钦书之。里人张绅世与陈旧，其妇㝃而殁，丁襁
其婴儿归付乳媪，亲加抚视，能言而还之。谓既南谪，
家日沦困，有侄孙女幼孤，丁训养甚厚。及归冯氏，子”
妇式娴淑，甚宜其家。知州黄宗旦闻之曰：“兹事可书
于史。”赠孝感郡太君。